Mai multe asociații pentru drepturile omului dau în judecată Danemarca din cauza exporturilor de arme către Israel
Un grup al celor mai importante organizații pentru drepturile omului din lume a dat în judecată autoritățile daneze pentru continuarea exporturilor de arme către Israel, transmite Euronews.
Filialele locale ale Oxfam, Amnesty, Action Aid și grupul palestinian pentru drepturile omului Al-Haq au anunțat că au intentat un proces împotriva Poliției Naționale daneze și a Ministerului Afacerilor Externe din această țară.
Acțiunea lor solicită autorităților daneze să oprească exporturile de arme ale Danemarcei către Israel, pe motiv că există "un risc clar ca armele și echipamentele militare pe care Danemarca, direct și indirect, le exportă către Israel să fie folosite pentru a comite crime grave împotriva civililor din Gaza".
Potrivit grupului, acest lucru ar reprezenta o încălcare a normelor internaționale privind comerțul cu arme din partea Danemarcei, ceea ce ar face această țară complice la un "genocid plauzibil".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank